CRISTIAN ȚÎRLEA, NICU DOFTOREANU - MORDICUS TANGO

CRISTIAN ȚÎRLEA, NICU DOFTOREANU –

MORDICUS TANGO

Poetul Nicu Doftoreanu ne surprinde în poemele sale cu rafinamentul compoziției. Subiectele diverse dau poeziilor sale o tensiune lirică aparte, o pajiște încărcată cu o valoare stilistică deosebită.

În acest maraton, în care încearcă a da suflet scenelor vieții (aici, în a le pune în versuri), poetul reușește la modul sublim să ne poarte și pe noi, cititorii, în lumi cu bucurii și tristeți – dar mai ales cu bucuria de a trăi. Tangoul, de fapt, este un pretext de a trece dansând prin iureșul sentimentelor – dragoste, emoție, frumusețe, tristețe, sublim, într-un cuvânt, peste tot ce ne oferă viața. Versurile au darul de a activa în cititor nivele de simțăminte, autorul fiind un adevărat mânuitor de mesaje. O adevărată înflorire a frumosului descoperim citind „Tangou de leagăn” și „Tangoul mării”. Scrierea sa însumează un buchet de sentimente și întâmplări pe care nu le parcurge singur.

Cu eleganța pe care o impune tangoul, autorul își ia ca parteneri de a admira ce scrie pe reprezentanții moto-urilor sale, ori personaje dragi. Citind poeziile, pot afirma că Nicu Doftoreanu și Cristian Țîrlea sunt poeți cu o structură specială. FELICITĂRI!

DOINA BÂRCĂ

Contents